pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Ministry of Tourism and Sports’ “Ease of Traveling” roadmap aimed to provide one-stop services to tourists
วันพุธที่ 29 มีนาคม 2566
29/03/2566
Ministry of Tourism and Sports’ “Ease of Traveling” roadmap aimed to provide one-stop services to tourists
Ministry of Tourism and Sports’ “Ease of Traveling” roadmap aimed to provide one-stop services to tourists
March 28, 2023, Deputy Government Spokesperson Traisuree Taisaranakul disclosed that the cabinet acknowledged the progress of “Ease of Traveling” roadmap, implemented by Ministry of Tourism and Sports in accordance with the cabinet’s resolution on August 3, 2021 which assigned government agencies to introduce public e-services in 12 lines of service.
Ministry of Tourism and Sports’ “2022-2024 Ease of Traveling” roadmap was developed from the existing web portal “Entry Thailand”, which provided information related to traveling to Thailand during the COVID-19 pandemic, and was later upgraded to a central platform providing post-COVID-19 one-stop services and information on prior to the arrival, arrival/during the stay, and before leave.
According to the Deputy Government Spokesperson, “Entry Thailand” website links with other systems/applications of concerned agencies to better facilitate foreign tourists, i.e., Ministry of Digital Economy and Society’s “Thailand Pass”, the Revenue Office’s tax refund system, Customs Office’s online visa application system, Tourism Police’s “Tourist Police I Lert U” application, Airports of Thailand PCL’s flight schedule system, Department of Disease Control’s system on COVID-19 vaccination, and Office of Insurance Commission’s insurance scheme for COVID-19 prevention and protection.
In 2023, Ministry of Tourism and Sports is set to expand the website’s scope of services through linkages with more agencies, such as Ministry of Culture (in relation to Thailand’s festivals and celebrations), Fine Arts Department (for information related to museums and historical parks), Department of Disaster Mitigation and Prevention (for information related to daily disaster warning), the Thai Meteorological Department (in relation to Thailand’s weather forecast), and Department of National Parks, Wildlife and Plant Conservation (for information related to reservation of national park accommodations).
Ministry of Tourism and Sports has also a plan to upgrade and promote the Ease of Traveling services among the wider public, as well as conduct data analysis on tourist satisfaction, behavior, and demand to be able to enhance efficiency, and plan for the future tourism roadmaps.
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.เชียงใหม่
วันพุธที่ 29 มีนาคม 2566
29/03/2566
นายกรัฐมนตรี ตรวจราชการ จ.เชียงใหม่
วันศุกร์ที่ 17 มีนาคม 2566
ต่อจากนี้ไป ขอเชิญรับฟังไทยคู่ฟ้า
วันนี้ (17มี.ค.66) พลเอก ประยุทธ์ จันทร์โอชา นายกรัฐมนตรี ตรวจราชการ จ.เชียงใหม่
เพื่อรับฟังข้อเสนอการสนับสนุนแผนแม่บทโครงการเสนอชื่อครูบาเจ้าศรีวิชัยเป็นบุคคลสําคัญของโลกต่
อยูเนสโก ณ วัดพระธาตุดอยสุเทพราชวรวิหาร พร้อมติดตามผลการดําเนินงานตามนโยบายรัฐบาล เช่น
โครงการฟื้นฟูสุขภาพช่องปากด้วยรากฟันเทียมที่พัฒนาขึ้นเองของคณะทันตแพทยศาสตร์
มหาวิทยาลัยเชียงใหม่ โครงการปรับปรุงอาคารผู้ป่วยหลวงปู่แหวน “สุจิณโณ” รพ.มหาราชนครเชียงใหม่
การดําเนินงานด้านพลังงานสะอาด พลังงานทดแทน การแก้ไขปัญหาการเปลี่ยนแปลงสภาพภูมิอากาศ
การส่งเสริมเศรษฐกิจสร้างสรรค์และนวัตกรรมเพื่อชุมชน ณศูนย์ประชุมและแสดงสินค้านานาชาติเฉลิมพระเกียรติฯ อ.เมืองเชียงใหม่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ข่าวดี ! กรมการจัดหางาน รับสมัครผู้ฝึกงานเทคนิคประเทศญี่ปุ่น ผ่านองค์กร IM Japan   ฝึกครบ 3 ปี แถมเงินกลับบ้าน 1.5 แสนบาท
วันพุธที่ 29 มีนาคม 2566
29/03/2566
​ข่าวดี ! กรมการจัดหางาน รับสมัครผู้ฝึกงานเทคนิคประเทศญี่ปุ่น ผ่านองค์กร IM Japan   ฝึกครบ 3 ปี แถมเงินกลับบ้าน 1.5 แสนบาท
กรมการจัดหางาน เปิดรับสมัครคัดเลือกผู้ฝึกงานเทคนิคในประเทศญี่ปุ่น ประเภทงานอุตสาหกรรมการผลิตและก่อสร้าง ผ่านองค์กร IM Japan ปี 2566 ครั้งที่ 3 ชวนผู้สนใจสมัครทางออนไลน์ ฟรี! ไม่มีค่าใช้จ่าย ตั้งแต่บัดนี้ -  18 เมษายน 2566
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2566 ครั้งที่ 3 (เพศชาย) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิตและก่อสร้าง ระหว่างวันที่ 22 มีนาคม - 18 เมษายน 2566 และสอบคัดเลือก ณ ศูนย์สอบจังหวัดชลบุรี โดยผู้ที่ผ่านการคัดเลือก เป็นผู้ฝึกปฏิบัติงานเทคนิคฯ จะได้รับเบี้ยเลี้ยงเดือนแรก 80,000 เยน หรือประมาณ 20,800 บาท ค่าที่พัก ค่าน้ํา-ค่าไฟ ฟรี และเดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่น ประมาณ 30,000- 40,000 บาท
ทั้งนี้ เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน หรือประมาณ 155,972 บาท (อัตราแลกเปลี่ยน ณ วันที่ 21 มีนาคม 2566) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย
สําหรับการฝึกงานเทคนิคในประเทศญี่ปุ่น ผ่านองค์กร IM Japan มีระยะเวลาฝึกปฏิบัติงานฯ สูงสุด 3 ปี (36 เดือน) และสามารถต่ออายุได้อีก 2 ปี รวมเป็น 5 ปี ในประเภทอุตสาหกรรมการผลิตและก่อสร้าง อาทิ งานหล่อกลึงโลหะ งานปั๊มขึ้นรูปโลหะ งานเชื่อม งานประกอบชิ้นส่วนอิเล็กทรอนิกส์ งานบํารุงรักษาเครื่องจักร งานพ่นสี งานหลอม พลาสติก งานซ่อมบํารุงรักษารถยนต์ งานแปรรูปอาหาร เป็นต้น โดยการสอบ ณ จังหวัดชลบุรีในครั้งนี้ จะมีการปรับหลักเกณฑ์โดยมีคัดเลือกเพียง 2 อย่าง คือ 1.สอบความรู้ความสามารถด้านภาษาญี่ปุ่น และ 2) ทดสอบสมรรถภาพร่างกาย
อธิบดีกรมการจัดหางาน กล่าวต่อไปว่า ผู้ที่ประสงค์สมัครคัดเลือกผู้ฝึกงานเทคนิคในประเทศญี่ปุ่น สามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน โดยสามารถศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
ทั้งนี้ จะประกาศรายชื่อผู้มีสิทธิสอบ ในวันที่ 21 เมษายน 2566 ทางเว็บไซต์ doe.go.th/prd หรือเว็บไซต์ doe.go.th/overseas และเพจ facebook : IMthailand หากต้องการสอบถามรายละเอียดเพิ่มเติม ติดต่อที่ กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือ สํานักงานจัดหางาน กรุงเทพมหานครพื้นที่ 1-10 สํานักงานจัดหางานจังหวัดทุกจังหวัด หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-สู่สายตานานาชาติ!! ยูเนสโก เลือกภาพ 'โนรา' เผยแพร่บนเฟซบุ๊กทางการ สร้างการรับรู้ทั่วโลก
วันพุธที่ 29 มีนาคม 2566
สู่สายตานานาชาติ!! ยูเนสโก เลือกภาพ 'โนรา' เผยแพร่บนเฟซบุ๊กทางการ สร้างการรับรู้ทั่วโลก
.....
เรื่องราวดี ๆ ที่ขอนํามาเล่าสู่กันฟัง และเป็นเรื่องที่น่ายินดีเป็นอย่างยิ่ง เมื่อเฟซบุ๊กทางการขององค์การการศึกษา วิทยาศาสตร์ และวัฒนธรรม แห่งสหประชาชาติ หรือ ยูเนสโก (UNESCO) ได้ร่วมเผยแพร่รูปภาพ “โนรา” ของประเทศไทย พร้อมติดแฮชแท็ก We are#LivingHeritageเผยแพร่บน cover page เฟซบุ๊ก ของ UNESCO ประชาสัมพันธ์สร้างการรับรู้ไปทั่วโลก โดยภาพดังกล่าวมีชาวไทยและชาวต่างชาติเข้าไปร่วมชื่นชมแสดงความยินดี และร่วมกันเผยแพร่ภาพดังกล่าวด้วย
.
นับตั้งแต่ “โนรา” ได้รับการประกาศขึ้นทะเบียนจาก UNESCO เมื่อปี 2564 ให้เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ อย่างเป็นทางการ ณ กรุงปารีส สาธารณรัฐฝรั่งเศส ซึ่งเป็นการประกาศขึ้นทะเบียนลําดับที่ 3 จาก โขน และ นวดไทย กระทรวงวัฒนธรรมได้ร่วมกับจังหวัดและภาคส่วนต่าง ๆ จัดกิจกรรมทั้งการยกย่องเชิดชูเกียรติศิลปินโนรา ในฐานะศิลปินแห่งชาติ จัดให้มีเวทีการแสดงและถ่ายทอดภูมิปัญญาโนราในระดับท้องถิ่น ระดับชาติและระดับนานาชาติ ถือเป็น Soft Power ที่นํามาต่อยอดสร้างชื่อเสียงและรายได้เข้าประเทศ
.
ชมภาพ cover page เฟซบุ๊กของ UNESCO คลิกhttps://www.facebook.com/unesco
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.ภูเก็ต
วันพุธที่ 29 มีนาคม 2566
29/03/2566
นายกรัฐมนตรี ตรวจราชการ จ.ภูเก็ต
วันอาทิตย์ที่ 19 มีนาคม 2566
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ตรวจราชการ จ.ภูเก็ต ในวันนี้ (19 มี.ค.66)
เพื่อติดตามความพร้อมในการเสนอประเทศไทยเป็นเจ้าภาพจัดงาน Expo2028 Phuket Thailand
และตรวจความพร้อมของพื้นที่จัดงาน ณ ต.ไม้ขาว อ.ถลาง
จากนั้นเดินทางไปตรวจติดตามการใช้พื้นที่ป่าชายเลนภายใต้โครงการ “ป่าในเมือง”
เป็นศูนย์เรียนรู้และเส้นทางศึกษาธรรมชาติตลอดจนพัฒนาเป็นแหล่งท่องเที่ยวเชิงนิเวศ ณ ชุมชนบ้านกิ่งแก้ว
เทศบาลตําบลรัษฎา อ.เมืองภูเก็ต ก่อนเดินทางไปรับฟังข้อเสนอยุทธศาสตร์เรื่อง “อันดามันพร้อม” ณ
มหาวิทยาลัยราชภัฏภูเก็ตซึ่งนายกรัฐมนตรีได้มอบทรรศนะและทิศทางอนาคตของกลุ่มจังหวัดภาคใต้ฝั่งอันดามันด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดเกษตรฯ ผุดอบรมภาษาต่างประเทศแก่ผู้ประกอบการในตลาด อ.ต.ก.
วันพุธที่ 29 มีนาคม 2566
ปลัดเกษตรฯ ผุดอบรมภาษาต่างประเทศแก่ผู้ประกอบการในตลาด อ.ต.ก.
ปลัดเกษตรฯ ผุดอบรมภาษาต่างประเทศแก่ผู้ประกอบการในตลาด อ.ต.ก. ช่วยเพิ่มยอดขายสินค้าเกษตรและยกระดับคุณภาพตลาดสู่สากล
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดการฝึกอบรม
เชิงปฏิบัติการ หลักสูตร “พัฒนาทักษะภาษาต่างประเทศแก่ผู้ประกอบการร้านค้าในตลาด อ.ต.ก.” ณ ห้องประชุมใหญ่ ชั้น 2 องค์การตลาดเพื่อเกษตรกร กรุงเทพฯ ว่า โครงการฝึกอบรมดังกล่าว มีวัตถุประสงค์เพื่อยกระดับคุณภาพผู้ประกอบการร้านค้าและผู้เกี่ยวข้องภายในตลาด อ.ต.ก. โดยเฉพาะทักษะด้านการใช้ภาษาให้เกิดประโยชน์สูงสุด
ยังถือเป็นการกระตุ้นยอดขาย เพิ่มช่องทางการตลาดในหมู่นักท่องเที่ยวทั้งชาวไทยและชาวต่างชาติ ที่มาจับจ่ายซื้อสินค้าภายในตลาด อ.ต.ก. ให้เพิ่มมากขึ้น ภายหลังจากสถานการณ์การแพร่ระบาดของโรคโควิด-19 คลี่คลายลง และ
มีชาวต่างชาติเดินทางเข้ามาท่องเที่ยวในประเทศไทยมากขึ้น
“โครงการพัฒนาทักษะภาษาต่างประเทศแก่ผู้ประกอบการร้านค้าในตลาด อ.ต.ก. เน้นให้ผู้ประกอบการร้านค้าได้เรียนรู้ภาษาจีนและภาษาญี่ปุ่น เพื่อให้สามารถสื่อสารในเบื้องต้นและจําหน่ายสินค้าได้ โดยมีการถ่ายทอดความรู้ ประสบการณ์จากวิทยากรที่มาบรรยายและฝึกปฏิบัติ เพื่อจะได้นําความรู้ไปปรับใช้ในการขายสินค้าเกษตรต่อไป” ปลัดเกษตรฯ กล่าว
ด้าน นายปณิธาน มีไชยโย ผู้อํานวยการองค์การตลาดเพื่อเกษตรกร (อ.ต.ก.) กล่าวเพิ่มเติมว่า ตลาด อ.ต.ก.เป็นที่รู้จักทั้งภายในประเทศและต่างประเทศว่าเป็นตลาดสดที่มีสินค้ามาตรฐานคุณภาพ ซึ่งมีผู้บริโภคหลากหลายกลุ่ม โดยเฉพาะอย่างยิ่งนักท่องเที่ยวจากประเทศจีน ประเทศญี่ปุ่นที่มาจับจ่ายใช้สอยหรือใช้บริการเป็นจํานวนมาก ดังนั้น ผู้ประกอบการร้านค้า และผู้เกี่ยวข้องภายในตลาด อ.ต.ก. จําเป็นจะต้องมีทักษะในการสื่อสารด้านภาษาต่างประเทศเบื้องต้นด้านสินค้าเกษตร เพื่อตอบสนองความต้องการของผู้บริโภคที่เป็นนักท่องเที่ยวต่างชาติได้
ทั้งนี้ ได้รับความสนใจจากผู้เข้ารับการอบรม ประกอบด้วย ผู้ประกอบการร้านค้าและผู้เกี่ยวข้องในตลาด อ.ต.ก. รวมทั้งสิ้น 50 คน ซึ่งการอบรมในวันนี้ได้รับเกียรติจากผู้ทรงคุณวุฒิที่มีความเชี่ยวชาญภาษาจีนและภาษาญี่ปุ่นมาให้ความรู้ทั้งการอบรมภาคทฤษฎี และภาคปฏิบัติ มีการฝึกสนทนาและพบปะนักท่องเที่ยวที่มาซื้อสินค้าภายในบริเวณตลาด อ.ต.ก. อีกด้วย
รัฐบาลไทย-ข่าวทำเนียบรัฐบาล-ออมสิน ฉลองก้าวสู่ปีที่ 111 จัดเต็มเงินฝากเผื่อเรียกพิเศษ 11 เดือน
วันพุธที่ 29 มีนาคม 2566
29/03/2566
ออมสิน ฉลองก้าวสู่ปีที่ 111 จัดเต็มเงินฝากเผื่อเรียกพิเศษ 11 เดือน
ออมสิน ฉลองก้าวสู่ปีที่ 111 จัดเต็มเงินฝากเผื่อเรียกพิเศษ 11 เดือน ดอกเบี้ยสูงเทียบเท่าฝากประจํา 1.6% ต่อปี เปิดรับฝาก 1-11 เม.ย. นี้ ฉลอง 2 ต่อ เพิ่มเงินรางวัลที่ 1 สลากออมสิน 2 ปีงวดใหม่ เป็น 30 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า ในวาระโอกาสครบรอบวันสถาปนาธนาคารออมสิน "ก้าวสู่ปีที่ 111" ในวันที่ 1 เมษายน 2566 ธนาคารจะเปิดให้ประชาชนฝากเงินรับดอกเบี้ยสูงเทียบเท่าเงินฝากประจํา 1.6% ต่อปี ซึ่งเป็นเงินฝาก 11 เดือนที่ให้ดอกเบี้ยสูงที่สุดในขณะนี้ เพื่อตอกย้ําบทบาทการเป็นสถาบันการเงินเพื่อการออมของประเทศมาอย่างยาวนาน รวมถึงประกาศเพิ่มเงินรางวัลที่ 1 เป็น 30 ล้านบาท สําหรับสลากออมสิน 2 ปีงวดใหม่ที่จะเปิดรับฝากในวันที่ 2 เมษายน 2566 นี้ด้วย
เงินฝากเผื่อเรียกพิเศษ 11 เดือน เปิดรับฝากทั้งบุคคลธรรมดาและนิติบุคคล ระยะเวลาฝากเงิน 11 เดือน ให้อัตราดอกเบี้ยแบบขั้นบันได (Step Up) ขั้นที่ 1 (เดือนที่ 1-7) อัตราดอกเบี้ย 0.80% ต่อปี ขั้นที่ 2 (เดือนที่ 8-10) อัตราดอกเบี้ย 1.15% ต่อปี และขั้นที่ 3 (เดือนที่ 11) อัตราดอกเบี้ย 5.99% ต่อปี คิดเป็นอัตราดอกเบี้ยเฉลี่ย 1.36% ต่อปี บุคคลธรรมดาได้รับสิทธิประโยชน์ดอกเบี้ยไม่ถูกหักภาษี ดังนั้น ผู้ฝากเงินจะได้รับดอกเบี้ยเทียบเท่าเงินฝากประจํา 1.60% ต่อปี ซึ่งเป็นอัตราดอกเบี้ยสูงที่สุดในขณะนี้เมื่อเทียบกับเงินฝากอื่นที่มีระยะเวลาฝากเงิน 11 เดือนเท่ากัน เปิดให้ฝากเงินได้ตั้งแต่ 10,000 บาทขึ้นไป และไม่จํากัดวงเงินรับฝาก ที่ธนาคารออมสินทุกสาขาทั่วประเทศโดยไม่ต้องลงทะเบียนจองสิทธิ์ล่วงหน้า ทั้งนี้ ตั้งแต่วันที่ 1-11 เมษายน 2566 นี้เท่านั้น
สลากออมสินพิเศษ 2 ปี แบบใบสลาก และสลากดิจิทัล เพิ่มเงินรางวัลที่ 1 จากเดิม 10 ล้านบาท เป็น 30 ล้านบาท และเพิ่มเงินรางวัลเลขท้าย 3 ตัว จาก 20 บาท เป็น 40 บาท พร้อมกับเพิ่มดอกเบี้ยเมื่อฝากครบอายุจาก 0.15 บาท/หน่วย เป็น 0.30 บาท/หน่วย เริ่มต้นรับฝากหน่วยละ 100 บาท โดยเปิดรับฝากสลากออมสินงวดใหม่นี้ตั้งแต่วันที่ 2 เม.ย.2566 เป็นต้นไป ที่ธนาคารออมสินทุกสาขาทั่วประเทศ และแอป MyMo โดยจะเริ่มออกรางวัลครั้งแรกในวันที่ 2 พ.ค.2566
นอกจากนี้ เพื่อเป็นการเริ่มต้นการออมให้กับเด็กที่เกิดในวันที่ 1 เม.ย.2566 หรือทุกปี ธนาคารได้มีการมอบเงินทุนประเดิมให้เด็กรายละ 500 บาท โดยบิดาหรือมารดาเด็กมีสัญชาติไทย นําสูติบัตรฉบับจริงของเด็กพร้อมสําเนาเอกสารทางราชการยืนยันตัวตนบิดา/มารดามาแสดงที่สาขาธนาคารออมสิน ภายในวันที่ 30 ธ.ค.2566 ทั้งนี้ วันที่ 1 เมษายนของทุกปี ถือเป็นวันมงคลยิ่งของธนาคารออมสิน ด้วยพระบาทสมเด็จพระมงกุฎเกล้าเจ้าอยู่หัว รัชกาลที่ 6 ได้พระราชทานพระราชทรัพย์จัดตั้ง “คลังออมสิน” ด้วยทรงเล็งเห็นถึงคุณประโยชน์ของการออมทรัพย์ และให้ประชาชนมีสถานที่เก็บรักษาทรัพย์สินเงินทองให้ปลอดภัยจากโจรผู้ร้าย ก่อนที่จะทรงพระราชทานพระบรมราชานุญาตประกาศใช้พระราชบัญญัติคลังออมสิน เมื่อวันที่ 1 เมษายน 2456
ติดตามรายละเอียดที่ www.gsb.or.th หรือสอบถามเพิ่มเติมที่ GSB Contact Center โทร. 1115
https://www.gsb.or.th/news/gsbpr12-66/
รัฐบาลไทย-ข่าวทำเนียบรัฐบาล-“สคร. กำกับรัฐวิสาหกิจเร่งลงทุนขับเคลื่อนเศรษฐกิจไทย ท่ามกลางปัจจัยเสี่ยงทั่วโลก”
วันพุธที่ 29 มีนาคม 2566
29/03/2566
“สคร. กํากับรัฐวิสาหกิจเร่งลงทุนขับเคลื่อนเศรษฐกิจไทย ท่ามกลางปัจจัยเสี่ยงทั่วโลก”
ในปี 2566 รัฐวิสาหกิจมีการเบิกจ่ายงบลงทุนจนถึงเดือนกุมภาพันธ์ 2566 จํานวน 56,346 ล้านบาท หรือคิดเป็นร้อยละ 111 ของแผนการเบิกจ่าย
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปี 2566 รัฐวิสาหกิจมีการเบิกจ่ายงบลงทุนจนถึงเดือนกุมภาพันธ์ 2566 จํานวน 56,346 ล้านบาท หรือคิดเป็นร้อยละ 111 ของแผนการเบิกจ่าย ประกอบด้วยการเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2565 - เดือนกุมภาพันธ์ 2566) 34 แห่ง จํานวน 43,524 ล้านบาท หรือคิดเป็นร้อยละ 107 ของแผนการเบิกจ่าย และรัฐวิสาหกิจปีปฏิทิน (เดือนมกราคม 2566 - เดือนกุมภาพันธ์ 2566) 9 แห่ง จํานวน 12,822 ล้านบาท หรือคิดเป็นร้อยละ 129 ของแผนการเบิกจ่าย
ผลการเบิกจ่ายงบลงทุนของรัฐวิสาหกิจประจําปี 2566 (ณ สิ้นเดือนกุมภาพันธ์ 2566 ของรัฐวิสาหกิจ)
รัฐวิสาหกิจ แผนการเบิกจ่าย ผลการเบิกจ่าย ผลการเบิกจ่าย/แผนการเบิกจ่าย ปีงบประมาณ (ต.ค. 65 – ก.พ. 66)
จํานวน 34 แห่ง (5 เดือน) 40,712 43,524 ร้อยละ 107 ปีปฏิทิน (ม.ค. – ก.พ. 66)
จํานวน 9 แห่ง (2 เดือน) 9,918 12,822 ร้อยละ 129
รวม 43 แห่ง 50,630 56,346 ร้อยละ 111
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวว่า โครงการลงทุนขนาดใหญ่ที่สําคัญยังสามารถเบิกจ่ายได้สูงกว่าแผน อาทิ โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร – นครราชสีมา) ของการรถไฟแห่งประเทศไทย (รฟท.) โครงการรถไฟฟ้าสายสีม่วง ช่วงเตาปูน – ราษฎร์บูรณะของการรถไฟฟ้าขนส่งมวลชนแห่งประเทศไทย โครงการทางพิเศษสายพระราม 3 – ดาวคะนอง – วงแหวนรอบนอกตะวันตกของการทางพิเศษแห่งประเทศไทย โครงการปรับปรุงกิจการประปาแผนหลักครั้งที่ 9 ของการประปานครหลวง และโครงการก่อสร้างรถไฟ สายเด่นชัย – เชียงราย – เชียงของ ของ รฟท.
นางปานทิพย์ ศรีพิมล ผู้อํานวยการ สคร. กล่าวเพิ่มเติมว่า ผลการเบิกจ่ายงบลงทุน ณ สิ้นเดือนกุมภาพันธ์ 2566 เป็นผลการเบิกจ่ายของรัฐวิสาหกิจปีงบประมาณ 5 เดือน ซึ่งคิดเป็นร้อยละ 34 ของกรอบงบลงทุนทั้งปี และเป็นผลการเบิกจ่ายของรัฐวิสาหกิจปีปฏิทิน 2 เดือน คิดเป็นร้อยละ 9 ของกรอบงบลงทุนทั้งปี ทั้งนี้ สคร. จะยังคงกํากับติดตามการเบิกจ่ายงบลงทุนของรัฐวิสาหกิจอย่างใกล้ชิด เพื่อให้รัฐวิสาหกิจสามารถเบิกจ่ายงบลงทุนให้เป็นไปตามเป้าหมาย (ไม่น้อยกว่าร้อยละ 95 ของกรอบงบลงทุนทั้งปี) เพื่อให้การลงทุนของรัฐวิสาหกิจมีส่วนช่วยสนับสนุนและกระตุ้นเศรษฐกิจของประเทศท่ามกลางปัจจัยเสี่ยงทางเศรษฐกิจทั่วโลกต่อไป
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.ระนอง
วันพุธที่ 29 มีนาคม 2566
29/03/2566
นายกรัฐมนตรี ตรวจราชการ จ.ระนอง
วันพฤหัสบดีที่ 16 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.ระนอง ในวันนี้ (16มี.ค.66)
โดยตรวจติดตามสภาพปัญหาการขาดแคลนน้ําอุปโภคบริโภคที่ อ.สุขสําราญ
จากนั้นเดินทางไปรับฟังบรรยายสรุปข้อมูลทั่วไปและสภาพปัญหาโดยเฉพาะด้านภัยพิบัติอุทกภัย ณ
โรงเรียนบ้านสองแพรก ต.ลําเลียงรวมถึงตรวจติดตามการแก้ไขปัญหาอุทกภัยจากน้ําป่าไหลหลากและน้ําล้นตลิ่งด้วยการปรับปรุงพนังกั้นน้ํา ณพนังกั้นน้ําบ้านสองแพรก ต.ลําเลียง อ.กระบุรีก่อนเดินทางไปตรวจติดตามผลการดําเนินงานแก้ไขปัญหาการใช้ประโยชน์ที่ดินป่าชายเลนชุมชนเมืองจ.ระนอง ให้เกิดประสิทธิภาพสูงสุด ที่เทศบาลเมืองระนอง อ.เมืองระนอง จ.ระนอง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมเจ้าท่า ติวเข้มกฎหมายการเดินเรือในน่านน้ำไทยนำไปใช้ในเขตเศรษฐกิจจำเพาะของประเทศไทย ไหล่ทวีปของประเทศไทย และเรือไทยที่อยู่ในต่างประเทศ
วันพุธที่ 29 มีนาคม 2566
กรมเจ้าท่า ติวเข้มกฎหมายการเดินเรือในน่านน้ําไทยนําไปใช้ในเขตเศรษฐกิจจําเพาะของประเทศไทย ไหล่ทวีปของประเทศไทย และเรือไทยที่อยู่ในต่างประเทศ
...
กรมเจ้าท่า ติวเข้มกฎหมายการเดินเรือในน่านน้ําไทย นําไปใช้ในเขตเศรษฐกิจจําเพาะ ไหล่ทวีปของไทย และเรือไทยในต่างประเทศ
กรมเจ้าท่า กระทรวงคมนาคม สัมมนาเชิงวิชาการ ร่างพระราชบัญญัติการเดินเรือในน่านน้ําไทย (ฉบับที่ ..) พ.ศ. .... การควบคุมการจราจรทางน้ํา การนําบทบัญญัติบางอย่างตามกฎหมายว่าด้วยการเดินเรือในน่านน้ําไทยไปใช้ในเขตเศรษฐกิจจําเพาะของประเทศไทย ไหล่ทวีปของประเทศไทย และเรือไทยที่อยู่ในต่างประเทศ จากนโยบายรัฐบาล และกระทรวงคมนาคม มอบหมายให้กรมเจ้าท่า กํากับ ดูแล ความปลอดภัยในการขนส่งและการจราจรทางน้ํา รักษาสิ่งแวดล้อมทางน้ํา และกํากับการเดินเรือและการปฏิบัติการท่าเรือของประเทศไทยเป็นไปตามมาตรฐานสากล และอนุวัติการให้เป็นไปตามหลักเกณฑ์ตามอนุสัญญาระหว่างประเทศที่ประเทศไทยเป็นภาคี กระทรวงคมนาคม โดย กรมเจ้าท่า จึงได้จัดทําร่างพระราชกําหนดการเดินเรือ พ.ศ. .... และพระราชกําหนดเรือไทย พ.ศ. .... เสนอคณะรัฐมนตรี และกระทรวงคมนาคม โดยมีหลักการเป็นการปรับปรุงแก้ไขโครงสร้างกฎหมายว่าด้วยการเดินเรือ และกฎหมายว่าด้วยเรือไทยทั้ง 2 ฉบับ เพื่อความปลอดภัยในการจราจรและการขนส่งทางน้ํา ความมั่นคงปลอดภัยของประเทศ และเพื่อรองรับการตรวจประเมินภาคบังคับจากองค์การทางทะเลระหว่างประเทศ ซึ่งคณะรัฐมนตรีอนุมัติหลักการร่างกฎหมายดังกล่าวแล้ว และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน โดยให้พิจารณาความเหมาะสมของรูปแบบในการตรากฎหมายด้วยแล้วดําเนินการต่อไปได้ สํานักงานคณะกรรมการกฤษฎีกา โดยคณะกรรมการกฤษฎีกา (คณะพิเศษ) ได้ตรวจพิจารณาร่างกฎหมายแล้วให้แยกการตรวจพิจารณาเป็นเรื่อง ๆ เรื่องที่ด่วนที่สุดให้ตรวจพิจารณาเป็นพระราชกําหนด เรื่องอื่น ๆ ให้ตรวจพิจารณาในรูปแบบพระราชบัญญัติ ซึ่งเรื่องที่จะทําการตรวจพิจารณาต่อไปคือ ร่างพระราชบัญญัติการเดินเรือในน่านน้ําไทย (ฉบับที่ ..) พ.ศ. .... การควบคุมการจราจรทางน้ํา การนําบทบัญญัติบางอย่างตามกฎหมายว่าด้วยการเดินเรือในน่านน้ําไทยไปใช้ในเขตเศรษฐกิจจําเพาะของประเทศไทย ไหล่ทวีปของประเทศไทย และเรือไทยที่อยู่ในต่างประเทศ
กรมเจ้าท่า กระทรวงคมนาคม จึงได้จัดสัมมนาร่างพระราชบัญญัติการเดินเรือในน่านน้ําไทย (ฉบับที่ ..) พ.ศ. .... การควบคุมการจราจรทางน้ํา การนําบทบัญญัติบางอย่างตามกฎหมายว่าด้วยการเดินเรือในน่านน้ําไทยไปใช้ในเขตเศรษฐกิจจําเพาะและไหล่ทวีปของประเทศไทยและเรือไทยที่อยู่ในต่างประเทศ โดยมี นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) ซึ่งได้รับมอบหมายจากอธิบดีกรมเจ้าท่า เป็นประธาน และมีผู้เข้าร่วมสัมมนาได้แก่ คณะกรรมการกฤษฎีกา (คณะพิเศษ) ผู้แทนสํานักงานคณะกรรมการกฤษฎีกา คณะผู้บริหาร และเจ้าหน้าที่กรมเจ้าท่า ทั้งในส่วนกลางและส่วนภูมิภาค เพื่อทําความเข้าใจร่วมกันในหลักการของกฎหมายว่าด้วยการเดินเรือในน่านน้ําไทยที่มีอยู่เดิม หลักการที่จะปรับปรุงแก้ไขเพิ่มเติมเพื่อรองรับหลักเกณฑ์ตามอนุสัญญาระหว่างประเทศ และเหตุผลความจําเป็นภายในประเทศในการควบคุมการจราจรทางน้ํา สภาพปัญหาปัจจุบันในการบังคับใช้กฎหมาย และเตรียมความพร้อมในการชี้แจงร่างกฎหมายในการตรวจพิจารณาให้แก่เจ้าหน้าที่กรมเจ้าท่า และผู้มีส่วนเกี่ยวข้องต่อไป
รัฐบาลไทย-ข่าวทำเนียบรัฐบาล-อัปเดต! การพัฒนาระบบ Ease of Traveling เดินหน้าสู่ระบบบริการนักท่องเที่ยวแบบครบวงจร
วันพุธที่ 29 มีนาคม 2566
อัปเดต! การพัฒนาระบบ Ease of Traveling เดินหน้าสู่ระบบบริการนักท่องเที่ยวแบบครบวงจร
.....
ที่ประชุม ครม. (28 มี.ค. 66) รับทราบการดําเนินการเรื่อง “ระบบการอํานวยความสะดวกแก่ผู้เดินทาง (Ease of Traveling)” ของกระทรวงการท่องเที่ยวและกีฬา ซึ่งเป็นส่วนหนึ่งของการดําเนินการตามมติครม. เมื่อ 3 ส.ค. 64 ดังนี้
.
• จัดทําแผนดําเนินการ (โร้ดแมป) ของระบบ Ease of Traveling สําหรับปี 2565-67 มุ่งพัฒนาให้เป็นแพลตฟอร์มกลางอํานวยความสะดวกแก่นักท่องเที่ยวแบบครบวงจร
• ปี 65 เชื่อมโยง Entry Thailand กับแอปพลิเคชันของหน่วยงานรัฐ เช่น Thailand Pass, การคืนภาษีสําหรับนักท่องเที่ยว, การขอวีซ่าออนไลน์, แอปพลิเคชัน Tourist Police I Lert U เป็นต้น
• ปี 66 เชื่อมโยง Entry Thailand กับงานของหน่วยงานรัฐเพิ่มเติม เช่น การเข้าถึงข้อมูลงานเทศกาลและงานประเพณีของประเทศไทย, การค้นหาข้อมูลพิพิธภัณฑ์และอุทยานประวัติศาสตร์, การรายงานสถานการณ์สาธารณภัยประจําวัน, ระบบการจองที่พักในอุทยานแห่งชาติ เป็นต้น
.
นอกจากนี้ ระบบ Ease of Traveling จะดําเนินการวิเคราะห์ความพึงพอใจ พฤติกรรม และความต้องการของนักท่องเที่ยว โดยจะนําข้อมูลดังกล่าว มากําหนดทิศทางและคาดการณ์ด้านการท่องเที่ยวในอนาคตเพื่อจัดทําโร้ดแมปในปีต่อ ๆ ไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อธิบดี กสร. เผยกองทุนสงเคราะห์ลูกจ้างจ่าย 4.6 แสน ช่วยเหลือลูกจ้างถูกเลิกจ้าง จ.ปทุมธานี
วันพุธที่ 29 มีนาคม 2566
29/03/2566
อธิบดี กสร. เผยกองทุนสงเคราะห์ลูกจ้างจ่าย 4.6 แสน ช่วยเหลือลูกจ้างถูกเลิกจ้าง จ.ปทุมธานี
อธิบดี กสร. เผยกองทุนสงเคราะห์ลูกจ้างจ่าย 4.6 แสน ช่วยเหลือลูกจ้างถูกเลิกจ้าง จ.ปทุมธานี
กรมสวัสดิการและคุ้มครองแรงงาน (กสร.) กระทรวงแรงงาน ช่วยเหลือบรรเทาความเดือดร้อนลูกจ้าง 20 ราย หลังถูกนายจ้างจังหวัดปทุมธานีเลิกจ้างไม่จ่ายค่าชดเชย โดยคณะกรรมการกองทุนสงเคราะห์ลูกจ้างอนุมัติจ่ายเงินกองทุนสงเคราะห์ลูกจ้างแล้ว 463,400 บาท
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า ตนได้รับรายงานจากพนักงานตรวจแรงงาน สํานักงานสวัสดิการและคุ้มครองแรงงานจังหวัดปทุมธานี (สสค.ปทุมธานี) ว่า เมื่อวันที่ 28 มีนาคม 2566 ได้ดําเนินการจ่ายเงินกองทุนสงเคราะห์ลูกจ้าง (กรณีนายจ้างไม่จ่ายค่าชดเชย) ให้แก่ลูกจ้าง บริษัท เอสซี (1988) จํากัด 20 ราย เป็นเงิน จํานวน 463,400 บาท (สี่แสนหกหมื่นสามพันสี่ร้อยบาทถ้วน) ณ สํานักงานสวัสดิการและคุ้มครองแรงงานจังหวัดปทุมธานีแล้ว หลังพนักงานตรวจแรงงานมีคําสั่งให้นายจ้างจ่ายค่าชดเชย เป็นเงินจํานวน 3,266,533 บาท พร้อมดอกเบี้ยร้อยละ 15 ต่อปี ให้แก่ลูกจ้างนับแต่วันออกคําสั่งภายใน 30 วัน และคําสั่งเป็นที่สุด คณะกรรมการกองทุนสงเคราะห์ลูกจ้างจึงได้อนุมัติจ่ายเงินสงเคราะห์จากกองทุนสงเคราะห์ลูกจ้าง อัตราเงินที่จะจ่ายและระยะเวลาการจ่าย พ.ศ. 2560 ข้อ 11 (3) เจ็ดสิบเท่าของอัตราค่าจ้างรายวันขั้นต่ํารายวันตามประกาศคณะกรรมการค่าจ้างเกี่ยวกับอัตราค่าจ้างขั้นต่ํา สําหรับลูกจ้างซึ่งทํางานติดต่อกันครบสิบปีขึ้นไป ทั้งนี้ ตนได้สั่งการให้พนักงานตรวจแรงงานเร่งดําเนินการตามระเบียบกรมสวัสดิการและคุ้มครองแรงงานว่าด้วยการรับคําร้องและการพิจารณาคําร้องของพนักงานตรวจแรงงานตามพระราชบัญญัติคุ้มครองแรงงาน พ.ศ. 2541 พ.ศ. 2554 อย่างเคร่งครัด
อธิบดี กสร.กล่าวเพิ่มเติมว่า กรณีนายจ้างเลิกจ้างโดยไม่จ่ายค่าชดเชย ลูกจ้างมีสิทธิได้รับเงินสงเคราะห์จากกองทุนสงเคราะห์ลูกจ้าง ในอัตราดังต่อไปนี้คือ (1) 30 เท่าของอัตราค่าจ้างรายวัน สําหรับลูกจ้างที่ทํางานติดต่อกันครบ 120 วัน แต่ไม่ครบ 3 ปี (2) 50 เท่าของอัตราค่าจ้างรายวัน สําหรับลูกจ้างที่ทํางานติดต่อกันครบ 3 ปี แต่ไม่ครบ 10 ปี (3) 70 เท่าของอัตราค่าจ้างรายวัน สําหรับลูกจ้างที่ทํางานติดต่อกันครบ 10 ปี ขึ้นไป ทั้งนี้ หากนายจ้าง ลูกจ้าง มีข้อสงสัยเพิ่มเติมเกี่ยวกับกองทุนสงเคราะห์ลูกจ้าง สามารถสอบถามเพิ่มเติมได้ที่ 02–660-2059 กองทุนสงเคราะห์ลูกจ้าง กองคุ้มครองแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 1-10 สํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-อว. เยือนถิ่นสุรินทร์-ศรีสะเกษ เยี่ยมหลักสูตรการผลิตบัณฑิตพันธุ์ใหม่
วันพุธที่ 29 มีนาคม 2566
อว. เยือนถิ่นสุรินทร์-ศรีสะเกษ เยี่ยมหลักสูตรการผลิตบัณฑิตพันธุ์ใหม่
อว. เยือนถิ่นสุรินทร์-ศรีสะเกษ เยี่ยมหลักสูตรการผลิตบัณฑิตพันธุ์ใหม่
ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วย รศ.ดร.บัณฑิต ทิพากร ประธานอนุกรรมการเฉพาะกิจเพื่อการบริหารโครงการบัณฑิตพันธุ์ใหม่ และคณะสํานักงานปลัดกระทรวง อว. ลงพื้นที่จังหวัดสุรินทร์และศรีสะเกษ เพื่อตรวจเยี่ยมติดตามผลการดําเนินงานหลักสูตรที่เข้าร่วมโครงการบัณฑิตพันธุ์ใหม่ ระหว่างวันที่ 18 - 19 กุมภาพันธ์ 2566 ที่ผ่านมา
ในวันแรกของการตรวจเยี่ยมติดตามผลการดําเนินงานหลักสูตรที่เข้าร่วมโครงการบัณฑิตพันธุ์ใหม่ คณะจากกระทรวง อว. ที่นําโดย ดร.ดนุช ตันเทอดทิตย์ ได้ลงพื้นที่ตรวจเยี่ยมผลการดําเนินงานหลักสูตรของ มหาวิทยาลัยเทคโนโลยีราชมงคลอีสาน วิทยาเขตสุรินทร์ ในการดําเนินงานหลักสูตรผู้ประกอบการแปรรูปเนื้อสัตว์อินทรีย์ ณ องค์การบริหารส่วนตําบลสลักได อําเภอเมืองสุรินทร์ จังหวัดสุรินทร์ และการดําเนินงานหลักสูตรการฝึกทักษะเชิงปฏิบัติการ ด้านการท่องเที่ยวเชิงสุขภาพ ณ มทร.อีสาน วิทยาเขตสุรินทร์
จากนั้นช่วงบ่าย คณะฯ ได้เดินทางไปยังมหาวิทยาลัยราชภัฏสุรินทร์ ซึ่งมี ผศ.ดร.ฉลอง สุขทอง อธิการบดีมหาวิทยาลัยราชภัฏสุรินทร์ พร้อมคณะผู้บริหารและคณาจารย์ที่เกี่ยวข้อง ร่วมให้การต้อนรับ โดยคณะฯ ได้ร่วมรับฟังการรายงานผลการจัดหลักสูตรที่ได้รับงบประมาณ พร้อมสัมภาษณ์ผู้ประกอบการ นักศึกษา และผู้ที่เรียนจบแล้ว ในปีงบประมาณ 2564 ในหลักสูตรประกาศนียบัตรการบริหารผู้สูงอายุและผู้ป่วยที่บ้าน และหลักสูตรประกาศนียบัตรนวัตกรรมดิจิทัลเพื่อการเรียนการสอน ต่อด้วยการลงพื้นที่ ณ สายล้อมฟาร์ม ตําบลสังขะ อําเภอสังขะ จังหวัดสุรินทร์ เพื่อตรวจเยี่ยมผลการดําเนินงานหลักสูตรประกาศนียบัตรการผลิตสัตว์เศรษฐกิจทางเลือก (แพะ-แกะ) และหลักสูตรประกาศนียบัตรการใช้เทคโนโลยีชีวภาพทางการสืบพันธ์ในสัตว์เคี้ยวเอื้อง
ถัดมาวันที่สองคณะฯ ได้ลงพื้นที่ ณ ห้องประชุมโรงพยาบาลส่งเสริมสุขภาพตําบลส้มป่อย อําเภอราษีไศล จังหวัดศรีสะเกษ เพื่อตรวจเยี่ยมกลการดําเนินงานหลักสูตรการผลิตสมุนไพรเพื่อธุรกิจบริการสุขภาพ โดยมหาวิทยาลัยราชภัฏศรีสะเกษ
โอกาสนี้ เลขานุการรัฐมนตรี​ อว. และประธานอนุกรรมการฯ ตลอดจนอนุกรรมการ ได้ให้ข้อแนะนําและข้อเสนอแนะเพื่อพัฒนาและปรับปรุงการดําเนินงานหลักสูตรต่างๆ ของมหาวิทยาลัยในการผลิตบัณฑิต​พันธุ์​ใหม่ พร้อมร่วมแลกเปลี่ยน​ข้อมูล​และพูดคุยหารือแนวทางเพื่อการพัฒนากําลังคนที่ตอบโจทย์ภาคการผลิตได้อย่างมีประสิทธิภาพ​ยิ่งขึ้นต่อไป
รัฐบาลไทย-ข่าวทำเนียบรัฐบาล-ปลัดดีอีเอส ร่วมประชุมคณะอนุกรรมการกลั่นกรองพิจารณาโครงการ ครั้งที่ 2/2565
วันพุธที่ 29 มีนาคม 2566
ปลัดดีอีเอส ร่วมประชุมคณะอนุกรรมการกลั่นกรองพิจารณาโครงการ ครั้งที่ 2/2565
ปลัดดีอีเอส ร่วมประชุมคณะอนุกรรมการกลั่นกรองพิจารณาโครงการ ครั้งที่ 2/2565
วันนี้(29มี.ค. 66)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมคณะอนุกรรมการกลั่นกรองพิจารณาโครงการครั้งที่2/2565โดยมีนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติ(สดช.)เพื่อพิจารณาโครงการที่ได้รับทุนสนับสนุนจากกองทุนพัฒนาดิจิทัลเพื่อเศรษฐกิจและสังคมพร้อมด้วยหน่วยงานและเจ้าหน้าที่เกี่ยวข้องเข้าร่วมณห้องประชุมONDE 1ชั้น9สดช.
_______________
รัฐบาลไทย-ข่าวทำเนียบรัฐบาล-คกก.ควบคุมผลิตภัณฑ์ยาสูบฯ เห็นชอบ 5 มาตรการป้องกันและควบคุมการแพร่ระบาดของบุหรี่ไฟฟ้า เน้นป้องกันกลุ่มเด็กและเยาวชน
วันพุธที่ 29 มีนาคม 2566
คกก.ควบคุมผลิตภัณฑ์ยาสูบฯ เห็นชอบ 5 มาตรการป้องกันและควบคุมการแพร่ระบาดของบุหรี่ไฟฟ้า เน้นป้องกันกลุ่มเด็กและเยาวชน
คณะกรรมการควบคุมผลิตภัณฑ์ยาสูบแห่งชาติ มีมติเห็นชอบ 5 มาตรการป้องกันและควบคุมการแพร่ระบาดของบุหรี่ไฟฟ้าในประเทศไทย เน้นป้องกันเด็ก เยาวชน ประชาชนทุกคน ไม่ให้เสพติดและได้รับพิษภัยจากบุหรี่ไฟฟ้า
วันนี้ (29 มีนาคม 2566) ที่กระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบหมายให้ นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานการประชุมคณะกรรมการควบคุมผลิตภัณฑ์ยาสูบแห่งชาติ (คผยช.) ครั้งที่ 1/2566 โดยมี กรรมการผู้ทรงคุณวุฒิด้านต่าง ๆ ปลัดกระทรวงหรือผู้แทนปลัดกระทรวงที่เกี่ยวข้อง อาทิ กระทรวงการคลัง กระทรวงพาณิชย์ กระทรวงมหาดไทย กระทรวงศึกษาธิการ กระทรวงแรงงาน กระทรวงเกษตรและสหกรณ์ สํานักงานตํารวจแห่งชาติ และสสส. เข้าร่วมประชุม
นายแพทย์โอภาส กล่าวว่า ข้อมูลผลสํารวจพฤติกรรมด้านสุขภาพของประชากร สํานักงานสถิติแห่งชาติ ปี 2564 พบว่า ประชากรไทยอายุ 15 ปีขึ้นไป สูบบุหรี่ไฟฟ้า จํานวน 78,7 42 คน ในจํานวนนี้ ร้อยละ 30 เป็นกลุ่มเด็กและเยาวชน อายุ 15-24 ปี ซึ่งเป็นกลุ่มประชากรที่กําลังเติบโตเป็นกําลังสําคัญในการพัฒนาประเทศ จากปัญหาการแพร่ระบาดของบุหรี่ไฟฟ้าดังกล่าว ที่ประชุมจึงมีการพิจารณามาตรการป้องกัน ควบคุมการแพร่ระบาดบุหรี่ไฟฟ้าในประเทศไทย และมีมติเห็นชอบ 5 มาตรการ เพื่อปกป้องเด็กและเยาวชนไม่ให้ได้รับพิษภัยจากผลิตภัณฑ์ยาสูบรูปแบบใหม่ ได้แก่ 1.การพัฒนาและจัดการองค์ความรู้ 2.การสร้างความตระหนัก/รับรู้โทษ พิษภัยบุหรี่ไฟฟ้าแก่เด็ก เยาวชน รวมถึงสาธารณชน 3.การเฝ้าระวังและการบังคับใช้กฎหมายควบคุมบุหรี่ไฟฟ้า 4.การพัฒนาศักยภาพภาคีเครือข่ายเพื่อสนับสนุนมาตรการป้องกัน ควบคุมบุหรี่ไฟฟ้า และ 5.การยืนยันนโยบายและมาตรการป้องกันและปราบปรามการแพร่ระบาดของบุหรี่ไฟฟ้า โดยมอบหมายให้ทุกหน่วยงาน ทุกภาคส่วน ทั้งภาครัฐและภาคประชาสังคม ร่วมกันดําเนินการตามมาตรการดังกล่าว
นอกจากนี้ ที่ประชุมยังรับทราบความก้าวหน้าในการดําเนินงานของคณะอนุกรรมการ 4 ด้าน ได้แก่ 1.ด้านติดตาม ประเมินผล และตรวจสอบการดําเนินงานควบคุมผลิตภัณฑ์ยาสูบ 2.ด้านบําบัดรักษา และฟื้นฟูผู้เสพติดผลิตภัณฑ์ยาสูบ ได้ผลักดันยาเลิกบุหรี่เข้าสู่บัญชียาหลักแห่งชาติ ส่วนการบําบัดรักษาและการติดตามผลการบําบัดผู้มีภาวะติดนิโคติน ได้ทําแนวทางให้กับหน่วยงานภาคีเครือข่ายในพื้นที่นําไปดําเนินการ โดยเน้นการมีส่วนร่วมของชุมชน เพื่อสร้างต้นแบบชุมชนเป็นฐานในการคัดกรองและการส่งต่อ
3.ด้านกฎหมาย และ 4.ด้านการเร่งรัดติดตามการดําเนินงานคดีการกระทําความผิด ตามพระราชบัญญัติควบคุมผลิตภัณฑ์ยาสูบ พ.ศ. 2560 โดยล่าสุด มีคดีที่อยู่ในขั้นพนักงานสอบสวน 72 คดี อยู่ระหว่างดําเนินการ 35 คดี เปรียบเทียบ/คดีสิ้นสุด 37 คดี ส่วนการเฝ้าระวังในช่องทางออนไลน์ โดยกรมควบคุมโรค พบ 212 ราย อยู่ระหว่างการสืบสวน 118 ราย และปิดการใช้งานแล้ว 94 ราย สําหรับการดําเนินคดีเกี่ยวกับบุหรี่ไฟฟ้า (ข้อมูลระหว่างเดือนกันยายน 2565 – กุมภาพันธ์ 2566) เป็นคดีที่มีการร้องทุกข์ กล่าวโทษ/ตรวจพบโดยเจ้าหน้าที่ตํารวจ 435 คดี ซึ่งทําการจับกุมแล้ว เหลือเพียง 1 คดีที่อยู่ระหว่างการสืบสวน
********************************** 29 มีนาคม 2566
ข้อมูลจาก : กองงานคณะกรรมการควบคุมผลิตภัณฑ์ยาสูบ กรมควบคุมโรค
รัฐบาลไทย-ข่าวทำเนียบรัฐบาล-กสร.ห่วงเหตุปั้นจั่นล้มฟาดลูกจ้างเสียชีวิตและบาดเจ็บ ส่งพนักงานตรวจความปลอดภัยสอบข้อเท็จจริง
วันพุธที่ 29 มีนาคม 2566
29/03/2566
กสร.ห่วงเหตุปั้นจั่นล้มฟาดลูกจ้างเสียชีวิตและบาดเจ็บ ส่งพนักงานตรวจความปลอดภัยสอบข้อเท็จจริง
กรมสวัสดิการและคุ้มครองแรงงานห่วงเหตุปั้นจั่นก่อสร้างสะพานข้ามแม่น้ําท่าจีนล้มฟาดลูกจ้างเสียชีวิตและบาดเจ็บ ส่ง
พนักงานตรวจความปลอดภัยสํานักงานสวัสดิการและคุ้มครองแรงงานจังหวัดสมุทรสาครหาสาเหตุและสอบข้อเท็จจริง โดยเชิญนายจ้างพบ 30 มีนานี้
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีสื่อนําเสนอข่าว รถเครนยกถังทําทุ่น ล้มฟาดคนงานดับ 1 เจ็บ 1 ตนจึงได้สั่งการให้สํานักงานสวัสดิการและคุ้มครองแรงงานจังหวัดสมุทรสาคร และศูนย์ความปลอดภัยในการทํางานเขต 7 (ราชบุรี) ส่งพนักงานตรวจความปลอดภัยลงพื้นที่ตรวจสอบสาเหตุของการเกิดอุบัติเหตุดังกล่าว เบื้องต้นได้รับรายงานว่า เหตุเกิดเมื่อวันที่ 27 มีนาคม 2566 เวลา 16.10 น. สถานที่เกิดเหตุเป็นโครงการก่อสร้างสะพานข้ามแม่น้ําท่าจีน อําเภอกระทุ่มแบน จังหวัดสมุทรสาคร ขณะที่รถปั้นจั่น (น้ําหนักยก 25 ตัน) กําลังยกทุ่นลอยน้ําที่ลอยอยู่ในน้ํา (น้ําหนักประมาณ 300 กิโลกรัม) เพื่อย้ายตําแหน่งวาง นายสุรจิตร สมทา อายุ 44 ปี ลูกจ้างคนไทย และนายอ่อง โก อู ลูกจ้างเมียนมา อายุ 31 ปี ซึ่งเป็นลูกจ้างของผู้รับเหมาค่าแรง ปฏิบัติงานอยู่บนทุ่นลอยน้ํา รถปั้นจั่นที่ยกทุ่นลอยน้ําได้พลิกตะแคง เกิดแรงเหวี่ยงไปโดนลูกจ้างทั้งสองคนทําให้พลัดตกในแม่น้ํา เป็นเหตุให้นายสุรจิตร ฯ ลูกจ้างเสียชีวิตในที่เกิดเหตุ ส่วนนายอ่อง โก อู ได้รับบาดเจ็บเล็กน้อย เข้ารับการรักษาที่โรงพยาบาลกระทุ่มแบน แพทย์ดําเนินการเอกซเรย์ร่างกายแล้ว และอนุญาตให้กลับไปพักรักษาตัวต่อโดยไม่ต้องรอเฝ้าสังเกตอาการ ตนต้องขอแสดงความเสียใจกับครอบครัวของลูกจ้างผู้เสียชีวิต และลูกจ้างที่ได้รับบาดเจ็บจากเหตุการณ์ในครั้งนี้ และจะให้สํานักงานสวัสดิการและคุ้มครองแรงงานจังหวัดสมุทรสาครประสานกับสํานักงานประกันสังคมจังหวัดสมุทรสาครเพื่อช่วยเหลือลูกจ้างที่ได้รับผลกระทบให้ได้รับสิทธิประโยชน์ตามกฎหมายด้วย
อธิบดี กสร. กล่าวต่อไปว่า พนักงานตรวจความปลอดภัยสํานักงานสวัสดิการและคุ้มครองแรงงานจังหวัดสมุทรสาคร และศูนย์ความปลอดภัยในการทํางานเขต 7 (ราชบุรี) จะเชิญนายจ้างและผู้เกี่ยวข้องมาพบในวันที่ 30 มีนาคม 2566 เพื่อสอบข้อเท็จจริงเพิ่มเติมว่าได้ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่น หม้อน้ํา พ.ศ. 2564 หรือไม่ หากพบว่านายจ้างฝ่าฝืนหรือไม่ปฏิบัติตามกฎหมายดังกล่าวจะดําเนินการตามอํานาจหน้าที่ต่อไป
รัฐบาลไทย-ข่าวทำเนียบรัฐบาล-พม. รับมอบอาหารช่วยกลุ่มเปราะบาง มูลค่ากว่า 1 ล้านบาท จากบริษัท เดอะ ไมเนอร์ ฟู้ด กรุ๊ป จำกัด (มหาชน)
วันพุธที่ 29 มีนาคม 2566
พม. รับมอบอาหารช่วยกลุ่มเปราะบาง มูลค่ากว่า 1 ล้านบาท จากบริษัท เดอะ ไมเนอร์ ฟู้ด กรุ๊ป จํากัด (มหาชน)
พม. รับมอบอาหารช่วยกลุ่มเปราะบาง มูลค่ากว่า 1 ล้านบาท จากบริษัท เดอะ ไมเนอร์ ฟู้ด กรุ๊ป จํากัด (มหาชน)
วันนี้ (29 มี.ค. 66) เวลา 13.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร รับมอบอาหาร มูลค่า 1,002,840 บาท จากบริษัท เดอะ ไมเนอร์ ฟู้ด กรุ๊ป จํากัด (มหาชน)โดยคุณเบอร์นาร์ด เชง ประธานเจ้าหน้าที่ฝ่ายการตลาด ผ่านโครงการสิทธิพิเศษวันเกิดสมาชิก “เกิด 1 ได้ถึง 2” เพื่อนํามามอบให้เด็ก คนพิการ และผู้ด้อยโอกาสที่อยู่ในความดูแลของกระทรวง พม. ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กทม.
นายอนุกูล กล่าวว่า กระทรวง พม. มีความยินดีที่ได้เป็นส่วนหนึ่งของโครงการ “อิ่มท้อง อิ่มบุญ เป็นผู้ให้ในวันเกิด” ของ บริษัท เดอะ ไมเนอร์ ฟู้ด กรุ๊ป จํากัด (มหาชน) ที่เปิดโอกาสให้ลูกค้าที่ซื้อสินค้าครบตามจํานวนที่กําหนดในเดือนเกิดกับสินค้าแบรนด์ในเครือ เดอะ ไมเนอร์ ฟู้ด กรุ๊ป ผ่านโครงการสิทธิพิเศษวันเกิดสมาชิก “เกิด 1 ได้ถึง 2” ประกอบด้วย เดอะ พิซซ่า คอมปานี เบอร์เกอร์ คิง เดรี่ ควีน และ เดอะ คอฟฟี่ คลับ โดยร่วมบริจาค 1 มื้ออาหาร ให้กลุ่มเปราะบาง (กลุ่มเด็ก ผู้พิการ และผู้ด้อยโอกาสทางสังคม) ในความดูแลของหน่วยงานสังกัดกระทรวง พม. จํานวน 8 แห่ง ได้แก่ สถานสงเคราะห์เด็กชายบ้านมหาเมฆ สถานสงเคราะห์เด็กเยาวชนมูลนิธิมหาราช สถานสงเคราะห์เด็กหญิงบ้านราชวิถี สถานคุ้มครองและพัฒนาคนพิการบ้านนนทภูมิ จังหวัดนนทบุรี สถานคุ้มครองและพัฒนาคนพิการบ้านราชาวดี (ชาย) จังหวัดนนทบุรี สถานคุ้มครองและพัฒนาคนพิการบ้านเฟื่องฟ้า จังหวัดนนทบุรี สถานคุ้มครองและพัฒนาคนพิการบ้านราชาวดี (หญิง) จังหวัดนนทบุรี และสถานคุ้มครองคนไร้ที่พึ่งหญิงธัญบุรี จ.ปทุมธานี
นายอนุกูล กล่าวเพิ่มเติมว่า ในนามของกระทรวง พม. ขอขอบคุณในความมีน้ําใจของทุกท่านที่ร่วมโครงการดังกล่าว และขอขอบคุณทาง บริษัท เดอะ ไมเนอร์ ฟู้ด กรุ๊ป จํากัด (มหาชน) ที่ให้การสนับสนุนและมอบอาหารให้กลุ่มเปราะบางที่อยู่ในความดูแลของกระทรวง พม. ทั้งนี้ ขอให้มั่นใจได้ว่าอาหารที่ได้รับบริจาคในวันนี้ จะเป็นประโยชน์และเป็นความสุขที่ส่งถึงกลุ่มเปราะบางอย่างแท้จริง
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กรมทางหลวง เปิดพิกัดใหม่ “ถนนสายดอกตะแบก” สีชมพูสุดโรแมนติกบนถนนพหลโยธิน
วันพุธที่ 29 มีนาคม 2566
กรมทางหลวง เปิดพิกัดใหม่ “ถนนสายดอกตะแบก” สีชมพูสุดโรแมนติกบนถนนพหลโยธิน
.....
กรมทางหลวง (ทล.) กระทรวงคมนาคม เปิดพิกัดถนนสายดอกตะแบก สีชมพูอมม่วง บานสะพรั่ง เติมสีสันให้สวยงามทั้งสองข้างทางบนทางหลวงหมายเลข 1 หรือถนนพหลโยธิน พร้อมมุ่งเน้นพัฒนาระบบคมนาคมให้มีความสะดวก ปลอดภัย เพื่อส่งเสริมการท่องเที่ยว เศรษฐกิจ กระจายรายได้สู่ชุมชน ทําให้ประชาชนมีคุณภาพชีวิตที่ดีและสนับสนุนการพัฒนาประเทศอย่างยั่งยืน
นายสราวุธ ทรงศิวิไล อธิบดีกรมทางหลวง เปิดเผยว่า เป็นประจําทุกปีเมื่อเข้าสู่ช่วงเดือนมีนาคม - เมษายน ต้นตะแบกที่ ทล. ได้ดําเนินการปลูกเพื่อปรับปรุงภูมิทัศน์สองข้างทางหลวง ได้ออกดอกบานสะพรั่งเป็นสีชมพู - ม่วง ทั้งสองข้างทาง สร้างความร่มรื่นสวยงามแก่ผู้ใช้ทางเป็นอย่างมากจนต้องเก็บภาพความประทับใจไว้เป็นที่ระลึก พิกัดดอกตะแบกบนทางหลวงหมายเลข 1 หรือถนนพหลโยธินมี 2 สายทาง ดังนี้
1. ตอน ตาก - แม่เชียงรายตอนบน อยู่ในความรับผิดชอบของแขวงทางหลวงตากที่ 1 ระหว่าง กม. ที่ 525+600 - 560+500 ระยะทางประมาณ 35 กิโลเมตร อยู่ในพื้นที่ตําบลไม้งามกับตําบลตากออก อําเภอเมืองตาก จังหวัดตาก นอกจากนี้ เส้นทางดังกล่าวยังมีความสําคัญสามารถเชื่อมต่อไปยังจังหวัดลําปาง และเชื่อมโยงไปยังแหล่งสถานที่ท่องเที่ยวสําคัญของจังหวัด ได้แก่ เขื่อนภูมิพล และพระธาตุบ้านตาก
2. ตอนแยกประตูชัย - พาน อยู่ในความรับผิดชอบของแขวงทางหลวงพะเยา ช่วง กม.ที่ 839+000 - 869+000 ระยะทางกว่า 30 กิโลเมตร ริมถนนพหลโยธินในพื้นที่ระหว่างอําเภอเมืองพะเยา จนถึง อําเภอแม่ใจ จังหวัดพะเยา
สําหรับต้นตะแบกเป็นไม้ยืนต้นกึ่งผลัดใบขนาดกลางถึงขนาดใหญ่ มีความสูงได้ประมาณ 15 - 35 เมตร เรือนยอดเป็นรูปเจดีย์ต่ํา ๆ แตกกิ่งก้านสาขาออกรอบต้น เกลี้ยงดอกออกเป็นช่อที่ปลายกิ่งโค้งชูเหนือเรือนยอด ดอกบานวันแรกสีม่วงอมชมพู ต่อมาเปลี่ยนเป็นสีขาว ทนแล้ง นิยมปลูกริมถนนทางเดิน ทั้งนี้ ทล. ขอความร่วมมือประชาชนโปรดจอดรถบริเวณสองข้างทางอย่างระมัดระวังระหว่างทําการถ่ายภาพ เพื่อป้องกันปัญหาการจราจรติดขัดและอุบัติเหตุที่อาจเกิดขึ้น รวมถึงไม่เป็นการกีดขวางการจราจรบนทางหลวง เดินทางอย่างปลอดภัย และใส่ใจสิ่งแวดล้อม ปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” เพื่อความสะดวกปลอดภัยของผู้ร่วมทาง หากต้องการสอบถามสภาพเส้นทาง สภาพการจราจรหรือขอความช่วยเหลือต่าง ๆ สามารถติดต่อได้ที่สายด่วน ทล. โทร. 1586 ฟรีทุกเครือข่ายตลอด 24 ชั่วโมง
รัฐบาลไทย-ข่าวทำเนียบรัฐบาล-​“ทิพานัน” ชี้ “พล.อ.ประยุทธ์” ยกระดับการดูแลสุขภาพให้ประชาชน  แจ้งข่าวดีผู้ประกันตน ม.33 และ ม.39 เพศหญิง อายุ 30 ปี ขึ้นไป สามารถรับการตรวจมะเร็งเต้านมและมะเร็งปากมดลูกฟรีได้แล้ว
วันพุธที่ 29 มีนาคม 2566
29/03/2566
​“ทิพานัน” ชี้ “พล.อ.ประยุทธ์” ยกระดับการดูแลสุขภาพให้ประชาชน  แจ้งข่าวดีผู้ประกันตน ม.33 และ ม.39 เพศหญิง อายุ 30 ปี ขึ้นไป สามารถรับการตรวจมะเร็งเต้านมและมะเร็งปากมดลูกฟรีได้แล้ว
​“ทิพานัน” ชี้ “พล.อ.ประยุทธ์” ยกระดับการดูแลสุขภาพให้ประชาชน  แจ้งข่าวดีผู้ประกันตน ม.33 และ ม.39 เพศหญิง อายุ 30 ปี ขึ้นไป สามารถรับการตรวจมะเร็งเต้านมและมะเร็งปากมดลูกฟรีได้แล้ว
วันที่่ 29 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยสุขภาพผู้ประกันตนหญิง เน้นแนวทางส่งเสริมสุขภาพและป้องกันโรคร้าย รู้ก่อนรักษาหายได้
“โดยมุ่งยกระดับการดูแลสุขภาพให้ประชาชนทุกกลุ่มเข้าถึงสิทธิในการรักษา ส่งเสริมสุขภาพและป้องกันโรค เพราะความมั่นคงด้านสุขภาพของประชาชนส่งผลต่อความมั่นคงทางสังคม เศรษฐกิจและการพัฒนาประเทศ ซึ่งเป็นสิ่งที่พล.อ.ประยุทธ์ ทําเพื่อประชาชนและประเทศชาติ”น.ส.ทิพานัน กล่าว
โดยได้เพิ่มบริการแก่ ผู้ประกันตนหญิง มาตรา 33 และมาตรา 39 กับสถานพยาบาลที่เข้าร่วมโครงการตรวจสุขภาพกับสํานักงานประกันสังคม รายละเอียดดังนี้
1. การตรวจเต้านมโดยแพทย์หรือบุคลากรสาธารณสุข
– อายุตั้งแต่ 30 – 39 ปี ตรวจทุก 3 ปี
– อายุตั้งแต่ 40 – 54 ปี ตรวจได้ทุกปี
– อายุ 55 ปีขึ้นไป ตรวจตามความเหมาะสมหรือมีความเสี่ยง
2. การตรวจมะเร็งปากมดลูก Pap Smear
– อายุตั้งแต่ 30 – 54 ปี ตรวจทุก 3 ปี
– อายุตั้งแต่ 55 ปีขึ้นไป ตรวจตามความเหมาะสมหรือมีความเสี่ยง
3. การตรวจมะเร็งปากมดลูก VIA
– อายุตั้งแต่ 30 – 54 ปี ตรวจทุก 5 ปี
– อายุตั้งแต่ 55 ปีขึ้นไป แนะนําให้ตรวจ Pap Smear
น.ส.ทิพานัน กล่าวว่า ทั้งนี้ สําหรับผู้ประกันตนที่ตรวจพบว่าเป็นโรคมะเร็ง สามารถเข้ารับการรักษาโรคมะเร็งได้โดยจ่ายค่ารักษาพยาบาลเท่าที่จ่ายจริงตามความจําเป็น โดยสถานพยาบาลที่เลือกไว้จะให้บริการทางการแพทย์แก่ผู้ประกันตนจนสิ้นสุดการรักษา โดยไม่จํากัดวงเงินค่าใช้จ่ายและจํานวนครั้งในการรักษา และจะไม่เรียกเก็บเงินจากผู้ประกันตน ยกเว้นมีค่าใช้จ่ายในการบริการด้านอื่น ๆ ที่อยู่นอกเหนือสิทธิประกันสังคม เช่น การใช้ยาที่อยู่นอกบัญชียาหลัก ที่จะทําให้สิทธิการรักษามะเร็งขั้นพื้นฐานไม่ครอบคลุมค่าใช้จ่ายยาในส่วนนี้ หากต้องการทราบข้อมูลข่าวสารเพิ่มเติม สามารถติดตามได้ที่เว็บไซต์ www.sso.go.th หรือหากมีข้อสงสัยต้องการสอบถามข้อมูลเพิ่มเติม สามารถติดต่อได้ที่สํานักงานประกันสังคมกรุงเทพมหานครพื้นที่/จังหวัด/สาขาทุกแห่ง หรือที่สายด่วน 1506
รัฐบาลไทย-ข่าวทำเนียบรัฐบาล-โครงการโคล้านครอบครัว สร้างอาชีพส่งเสริมเศรษฐกิจฐานราก
วันพุธที่ 29 มีนาคม 2566
29/03/2566
โครงการโคล้านครอบครัว สร้างอาชีพส่งเสริมเศรษฐกิจฐานราก
วันจันทร์ที่ 20 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมเศรษฐกิจฐานราก โดยเห็นชอบโครงการโคล้านครอบครัว พร้อมกรอบวงเงิน 5,000
ล้านบาท เพื่อสร้างอาชีพสร้างรายได้ให้แก่ประชาชนผ่านกองทุนหมู่บ้านและชุมชนเมือง 79,610 กองทุน
ให้สมาชิกกองทุนขอสินเชื่อได้ครัวเรือนละไม่เกิน 50,000 บาท เพื่อเลี้ยงโค ครัวเรือนละ 2 ตัว
ในอัตราดอกเบี้ยร้อยละ 0 ต่อปี ระยะเวลาชําระคืนภายใน 4 ปี โดยต้นปีที่ 3 ชําระคืนร้อยละ 50
ของวงเงินที่กู้ยืม ทั้งนี้กองทุนหมู่บ้านและชุมชนเมืองต้องนําหลักฐานการขอสินเชื่อจากสมาชิกไปประกอบการเบิกเงินกู้จาก ธ.ก.ส.
โดยยื่นคําขอกู้และทํานิติกรรมสัญญากับสถาบันการเงินให้แล้วเสร็จภายในระยะเวลา 6 เดือน
หรือภายในกรอบวงเงิน 5,000 ล้านบาท แล้วแต่อย่างใดอย่างหนึ่งถึงกําหนดก่อน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน เร่งเสริมทัพ upskill แรงงานป้อนอุตสาหกรรมดิจิทัลปีละกว่า 2 หมื่นคน
วันพุธที่ 29 มีนาคม 2566
ก.แรงงาน เร่งเสริมทัพ upskill แรงงานป้อนอุตสาหกรรมดิจิทัลปีละกว่า 2 หมื่นคน
ปลัดกระทรวงแรงงาน สั่งการกรมพัฒนาฝีมือแรงงาน เร่งฝึกทักษะแรงงานป้อนอุตสาหกรรมดิจิทัล ตั้งเป้าปีละกว่า 2 หมื่นคน ลั่น ! อยู่ไหนก็เรียนรู้ได้
รัฐบาลไทย-ข่าวทำเนียบรัฐบาล-​นายกรัฐมนตรีรับทราบปัญหาราคาโรงแรม ร้านอาหาร พุ่งเท่าตัวหลังท่องเที่ยวฟื้นเร็ว มอบหน่วยงานเกี่ยวข้องกำกับใช้ชิด พร้อมขอความร่วมมือผู้ประกอบการกำหนดค่าบริการเป็นธรรมไม่ฉวยโอกาส
วันพุธที่ 29 มีนาคม 2566
29/03/2566
​นายกรัฐมนตรีรับทราบปัญหาราคาโรงแรม ร้านอาหาร พุ่งเท่าตัวหลังท่องเที่ยวฟื้นเร็ว มอบหน่วยงานเกี่ยวข้องกํากับใช้ชิด พร้อมขอความร่วมมือผู้ประกอบการกําหนดค่าบริการเป็นธรรมไม่ฉวยโอกาส
​นายกรัฐมนตรีรับทราบปัญหาราคาโรงแรม ร้านอาหาร พุ่งเท่าตัวหลังท่องเที่ยวฟื้นเร็ว มอบหน่วยงานเกี่ยวข้องกํากับใช้ชิด พร้อมขอความร่วมมือผู้ประกอบการกําหนดค่าบริการเป็นธรรมไม่ฉวยโอกาสเอาเปรียบนักท่องเที่ยว ช่วยรักษาภาพลักษณ์ประเทศระยะยาว
วันที่ 29 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบถึงข้อมูลภาคการท่องเที่ยวที่ดีขึ้นฟื้นตัวรวดเร็ว โดยตั้งแต่ต้นปี ถึง 27 มี.ค. 66 มีชาวต่างชาติเดินทางเข้าประเทศไทยแล้ว 6.15 ล้านคน แต่พร้อมกับการฟื้นตัวก็ได้มีประเด็นปัญหาที่ตามมาคือ ราคาโรงแรม ที่พัก ร้านอาหาร ได้รับตัวขึ้นเป็นเท่าตัว
ดังนี้ นายกรัฐมนตรีได้มอบหมายหน่วยงานที่เกี่ยวข้อง อาทิ กระทรวงการท่องเที่ยวและกีฬา กระทรวงมหาดไทย กระทรวงพาณิชย์ ที่ดูแลกํากับผู้ประกอบการ ผู้ค้าขาย ให้ดูแลกํากับตรวจสอบว่าระดับราคาบริการต่างๆ ในภาคท่องเที่ยวที่ปรับตัวขึ้นขณะนี้อยู่ในระดับที่สมเหตุสมผลหรือไม่ เพื่อไม่ให้ประชาชน นักท่องเที่ยว ถูกเอารัดเอาเปรียบ และกระทบต่อภาพลักษณ์การท่องเที่ยวของประเทศ
น.ส.ไตรศุลี กล่าวว่า นายกรัฐมนตรีมีความเข้าใจต่อสถานการณ์ทางธุรกิจของผู้ประกอบการท่องเที่ยว ที่ช่วง 2-3 ปีที่ผ่านมาได้รับผลกระทบจากการแพร่ระบาดโควิด19 ซึ่งรัฐบาลก็ได้ออกมาตรการต่างๆ มาช่วยเหลือ ทั้งมาตรการด้านการเงิน มาตรการฟื้นฟู เช่น โครงการเราเที่ยวด้วยกันที่ขณะนี้ดําเนินมาถึงเฟส5 แล้ว ขณะเดียวกันรัฐบาลก็ต้องขอความร่วมมือจากผู้ประกอบการให้ร่วมกันดูแลบรรยากาศให้การฟื้นตัวเป็นไปได้อย่างต่อเนื่อง โดยขอให้กําหนดอัตราค่าบริการให้สมเหตุสมผล ไม่ฉวยโอกาสขึ้นราคามากจนเกินไป เพื่อภาพลักษณ์ที่ดีของภาคการท่องเที่ยวไทยในระยะยาว
“นายกรัฐมนตรีเข้าใจว่าอัตราค่าบริการทั้งโรงแรม ที่พัก ร้านอาหารมีการปรับเปลี่ยนไปตามกลไกตลาด แต่เพื่อภาพลักษณ์ที่ดี สร้างความประทับใจให้นักท่องเที่ยวที่เลือกเดินทางมาประเทศไทยเป็นประเทศแรกๆ หลังโควิด ตลอดจนนักท่องเที่ยวชาวไทยที่ตอนนี้ก็เลือกเที่ยวในประเทศกันมากขึ้น ขอให้ผู้ประกอบการช่วยกันดูแลเรื่องของราคาค่าบริการต่างๆ ที่เป็นธรรม และขอให้หน่วยงานเกี่ยวข้องติดตามกํากับดูแลอย่างใกล้ชิดด้วย” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-อธิบดีกรมการจัดหางาน สั่งลุย กวาดล้างต่างชาติลักลอบทำงานผิดกฎหมายพื้นที่ห้วยขวาง
วันอังคารที่ 28 มีนาคม 2566
28/03/2566
อธิบดีกรมการจัดหางาน สั่งลุย กวาดล้างต่างชาติลักลอบทํางานผิดกฎหมายพื้นที่ห้วยขวาง
วันที่ 28 มีนาคม 2566 นายไพโรจน์ โชติกเสถียร อธิบดีกรมการจัดหางาน พร้อมด้วยนายสันติ นันตสุวรรณ นายสิบหมื่นชัย โพธิสินธุ์ รองอธิบดีกรมการจัดหางาน นําชุดเฉพาะกิจตรวจสอบ ปราบปราม จับกุม และดําเนินคดีคนต่างด้าวทํางานผิดกฎหมาย
และเจ้าหน้าที่สํานักงานจัดหางานกรุงเทพมหานครพื้นที่ 10 ลงพื้นที่ห้วยขวาง เพื่อตรวจสอบปราบปรามคนต่างชาติที่ลักลอบทํางานโดยผิดกฎหมาย ร่วมกับ พ.ต.ท. ไอยรา อากาศวิภาต สวป.สน. ห้วยขวาง
นายไพโรจน์ โชติกเสถียร อธิบดีกรมการจัดหางานเปิดเผยว่า ในวันนี้ตนลงพื้นที่ตรวจสอบการทํางานของแรงงานต่างชาติ ณ พื้นที่ห้วยขวาง เพื่อตรวจบังคับใช้กฎหมายกับคนต่างชาติที่ไม่มีใบอนุญาตทํางานและทํางานนอกเหนือสิทธิ โดยเรื่องนี้สืบเนื่องจากที่กรมการจัดหางานได้รับแจ้งจากผู้ประกอบการชาวไทย ซึ่งอยู่ในย่านการค้า ทําเลทองที่ทั้งคนไทยและต่างชาตินิยมไปจับจ่ายใช้สอย ว่ามีคนต่างชาติที่สงสัยว่าเข้ามาประกอบกิจการจําหน่ายอาหาร โดยจ้างคนไทยเป็นนอมินี และจ้างลูกจ้างชาวต่างชาติเป็นพนักงาน จึงจําเป็นต้องลงพื้นที่ตรวจสอบแรงงานต่างชาติทั้งหมดอย่างเข้มงวด เพื่อมิให้กระทบต่อโอกาสการมีงานทําของคนไทย และส่งผลต่อความมั่นคงและระบบเศรษฐกิจของประเทศไทย ซึ่งจากการตรวจสอบสถานประกอบการ 6 แห่ง พบสถานประกอบการกระทําความผิด 3 แห่ง คนต่างชาติกระทําความผิด จํานวน13 คน แบ่งเป็นสัญชาติจีน 2 คน เมียนมา 2 คน และพื้นที่สูง 9 คน จึงได้ควบคุมตัวส่งพนักงานสอบสวน สน. ห้วยขวาง ดําเนินคดีข้อหาเป็นคนต่างด้าวทํางานโดยไม่มีใบอนุญาตทํางาน พร้อมร้องทุกข์กล่าวโทษนายจ้างที่กระทําความผิด ซึ่งตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
“กรมการจัดหางานจะใช้มาตรการลงพื้นที่สุ่มตรวจโดยไม่แจ้งล่วงหน้าในทุกจังหวัดอย่างเข้มงวดต่อไป จึงขอฝากไปยังผู้ที่พบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย ให้ช่วยกันเป็นหูเป็นตาแจ้งเบาะแสร้องทุกข์มาที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 023541729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-​ปลัดฯ ณัฐพล ต้อนรับ ประธานคณะกรรมการการค้าและเศรษฐกิจไทย - ญี่ปุ่น ภายใต้สมาพันธ์ธุรกิจญี่ปุ่น (เคดันเรน) พร้อมชูไทยเป็นฐานการผลิตและคู่ค้าสำคัญของญี่ปุ่น  ตอกย้ำความร่วมมือแน่นแฟ้นของทั้ง 2 ฝ่าย
วันพฤหัสบดีที่ 16 มีนาคม 2566
16/03/2566
​ปลัดฯ ณัฐพล ต้อนรับ ประธานคณะกรรมการการค้าและเศรษฐกิจไทย - ญี่ปุ่น ภายใต้สมาพันธ์ธุรกิจญี่ปุ่น (เคดันเรน) พร้อมชูไทยเป็นฐานการผลิตและคู่ค้าสําคัญของญี่ปุ่น  ตอกย้ําความร่วมมือแน่นแฟ้นของทั้ง 2 ฝ่าย
​ปลัดฯ ณัฐพล ต้อนรับ ประธานคณะกรรมการการค้าและเศรษฐกิจไทย - ญี่ปุ่น ภายใต้สมาพันธ์ธุรกิจญี่ปุ่น (เคดันเรน) พร้อมชูไทยเป็นฐานการผลิตและคู่ค้าสําคัญของญี่ปุ่น  ตอกย้ําความร่วมมือแน่นแฟ้นของทั้ง 2 ฝ่าย
วันที่ 15 มีนาคม 2566 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้ นายณัฐพล รังสิตพล ปลัดกระทรวงอุตสาหกรรม เป็นผู้แทนให้การต้อนรับนายซูซูกิ โยชิฮิสะ (Mr. SUZUKI Yoshihisa) และ นายซูซูกิ จุน (Mr. SUZUKI Jun) ประธานคณะกรรมการการค้าและเศรษฐกิจไทย - ญี่ปุ่น ภายใต้สมาพันธ์ธุรกิจญี่ปุ่น (เคดันเรน) พร้อมคณะผู้แทนเคดันเรนในโอกาสเยือนประเทศไทย โดยการหารือในวันนี้ทั้งสองฝ่ายต่างยินดีในความสัมพันธ์อันดีระหว่างไทยและญี่ปุ่น ครอบคลุมหลายมิติโดยเฉพาะการที่ญี่ปุ่นเล็งเห็นถึงศักยภาพของประเทศไทยในการเป็นฐานการผลิตและคู่ค้าที่สําคัญของญี่ปุ่น ขณะเดียวกันยังเป็นการตอกย้ําความร่วมมือระหว่างกัน ทั้งในด้านเศรษฐกิจ การค้าการลงทุน การพัฒนาภาคอุตสาหกรรม รวมถึงความร่วมมือกันในการส่งเสริมสิ่งแวดล้อมและการพัฒนาอย่างยั่งยืนของทั้งสองประเทศ
ทั้งนี้ ปลัดกระทรวงอุตสาหกรรม ได้แสดงความเชื่อมั่นต่อเคดันเรน ในการร่วมมือกันเพื่อกระชับความสัมพันธ์ ระหว่างอุตสาหกรรมไทยและญี่ปุ่นให้แน่นแฟ้นมากยิ่งขึ้น ซึ่งจะทําให้เกิดประโยชน์ร่วมกันของทั้งสองฝ่าย โดยมีนายเดชา จาตุธนานันท์ ผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมให้การต้อนรับ ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม. ไฟเขียว ลดค่าซื้อก๊าซหุงต้ม เพิ่มเป็น 100 บาท/คน/3 เดือน ช่วง เม.ย. - มิ.ย. 66 สำหรับผู้ได้รับสิทธิสวัสดิการแห่งรัฐ ปี 65
วันพฤหัสบดีที่ 16 มีนาคม 2566
ครม. ไฟเขียว ลดค่าซื้อก๊าซหุงต้ม เพิ่มเป็น 100 บาท/คน/3 เดือน ช่วง เม.ย. - มิ.ย. 66 สําหรับผู้ได้รับสิทธิสวัสดิการแห่งรัฐ ปี 65
.....
ที่ประชุม ครม. (14 มี.ค. 66) เห็นชอบมาตรการบรรเทาผลกระทบราคาก๊าซปิโตรเลียมเหลว (LPG) โครงการยกระดับ ความช่วยเหลือส่วนลดค่าซื้อก๊าซหุงต้ม สําหรับผู้ได้รับสิทธิสวัสดิการแห่งรัฐ 7.5 ล้านราย วงเงินรวม 150 ล้านบาท
.
โดยปรับเพิ่มความช่วยเหลือส่วนลดค่าซื้อก๊าซหุงต้ม จากมติครม. เมื่อวันที่ 28 ก.พ 66 จากเดิม 80 บาท/คน/3 เดือน เพิ่มอีก 20 บาท/คน/3 เดือน รวมเป็น 100 บาท/คน/3 เดือน ในช่วงเดือนเม.ย. – มิ.ย. 66 เพื่อบรรเทาผลกระทบจากราคา LPG ที่อยู่ในระดับสูงและลดภาระค่าครองชีพสําหรับกลุ่มผู้มีรายได้น้อย โดยคาดว่าผู้ได้รับสิทธิสวัสดิการแห่งรัฐกลุ่มใหม่จะเริ่มใช้สิทธิได้ใน วันที่ 1 เม.ย. 66 นี้
#ไทยคู่ฟ้า#สื่อสารรัฐบาลไทย
-------------------